CELEX: 52002PC0136(03)
Language: da
Date: 2002-03-20
Title: Forslag til Rådets forordning om særlige foranstaltninger vedrørende endelig udtræden af tjenesten for tjenestemænd og midlertidigt ansatte i de politiske grupper i Europa-Parlamentet

Avis juridique important

|

52002PC0136(03)

Forslag til Rådets forordning om særlige foranstaltninger vedrørende endelig udtræden af tjenesten for tjenestemænd og midlertidigt ansatte i de politiske grupper i Europa-Parlamentet  /* KOM/2002/0136 endelig udg. - CNS 2002/0070 */  

EF-Tidende nr. 181 E af 30/07/2002 s. 0309 - 0311

Forslag til RÅDETS FORORDNING om særlige foranstaltninger vedrørende endelig udtræden af tjenesten for tjenestemænd og midlertidigt ansatte i de politiske grupper i Europa-Parlamentet(forelagt af Kommissionen)BEGRUNDELSEEuropa-Parlamentet har i den betænkning (A5-0194/2001 af 30.5.2001), som det har fremsat i forbindelse med Rådets høring om forslaget til forordning om udtræden af tjenesten, som Kommissionen har fremlagt i forbindelse med sin reform, fremsat en række ændringsforslag, især med det formål at få ordningen vedrørende endelig udtræden af tjenesten udvidet til de øvrige institutioner, bl.a. Europa-Parlamentet.Rådet er åbent for at lade de øvrige institutioner deltage i fratrædelsesordningen, men er dog af den opfattelse, at det forudsætter, at institutionerne fremlægger oplysninger, som berettiger deres behov, og meddeler, hvordan de vil overholde budgetneutraliteten, og at der udarbejdes særskilte forordninger for de øvrige institutioners deltagelse.Europa-Parlamentets generaldirektør for personaleanliggender har i en meddelelse af 14.12.2001 til Kommissionens generaldirektør for Personale og Administration præciseret, hvilke behov Europa-Parlamentet har for en fratrædelsesordning, og hvordan det vil sikre budgetneutraliteten. Betingelserne for ansattes udtræden af tjenesten i Europa-Parlamentet vil være de samme som for personalet i Kommissionen.Europa-Parlamentet har anslået, at fordelt på en treårig periode vil 100 tjenestemænd og 24 midlertidigt ansatte i de politiske grupper kunne komme i betragtning ved en fratrædelsesordning. Formålet med denne forordning er således at gøre det muligt for 100 tjenestemænd og 24 midlertidigt ansatte i de politiske grupper i Europa-Parlamentet at udtræde af tjenesten i perioden mellem 2002 og 2004.De besparelser, som denne fratrædelsesordning vil medføre (forskellen mellem udgifterne til fuld løn og udgifterne til fratrædelsesgodtgørelsen), skulle gøre det muligt at ansætte ca. 47 nye tjenestemænd og 11 nye midlertidigt ansatte og samtidig sikre, at der bliver tale om en budgetneutral foranstaltning.2002/0070 (CNS)Forslag til RÅDETS FORORDNING om særlige foranstaltninger vedrørende endelig udtræden af tjenesten for tjenestemænd og midlertidigt ansatte i de politiske grupper i Europa-ParlamentetRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 283,under henvisning til forslag fra Kommissionen, fremsat efter høring af Vedtægtsudvalget, i overensstemmelse med artikel 10a i vedtægten for tjenestemænd i De Europæiske Fællesskaber [1],[1]  Herefter benævnt "vedtægten".under henvisning til udtalelse fra Europa-Parlamentet [2],[2]  EFT C ... af ..., s. ...under henvisning til udtalelse fra Domstolen [3],[3]  EFT C ... af ..., s. ...under henvisning til udtalelse fra Revisionsretten [4], og[4]  EFT C ... af ..., s. ...ud fra følgende betragtninger:(1) Europa-Parlamentet påbegyndte i 1997 efter præsidiets vedtagelse af en ny personalepolitik en omfattende omstrukturering af sine arbejdsmetoder.(2) På baggrund af de forløbne fire års arbejde med at gennemføre denne nye politik har Europa-Parlamentet med henblik på indførelsen af en langsigtet ansættelses- og udnævnelsespolitik baseret på forudsigelige behov for medarbejdere med særlige kvalifikationer undersøgt personalebehovet for de kommende år, bl.a. gennem udarbejdelsen af en oversigt over arbejdsopgaver og stillinger.(3) Europa-Parlamentet agter at træffe foranstaltninger til bl.a. ved hjælp af uddannelse at sikre, at det omrokerede personale omskoles så tilfredsstillende og effektivt som muligt.(4) For visse tjenestemænd og midlertidigt ansatte i de politiske grupper, og det gælder især de ældste i tjenesten, er der imidlertid alt for stor afstand mellem deres kvalifikationer og de kvalifikationer, der kræves til de stillinger, der skal besættes.(5) Europa-Parlamentet har behov for nye kvalifikationsprofiler og for at kunne sikre en bedre fordeling af de stillinger, der er opført i stillingsfortegnelsen, og det antal tjenestemænd, der har nået pensionsalderen, vil ikke være stort nok til inden for en rimelig tidsfrist at gøre det muligt for Europa-Parlamentet at sikre sig de nødvendige kvalifikationer ved at ansætte nye tjenestemænd og midlertidigt ansatte.(6) Derfor bør der træffes særlige foranstaltninger for endelig udtræden af tjenesten, som for øvrigt vil blive ledsaget af interne administrative bestemmelser om effektiv kontrol med gennemførelsen af denne forordning.(7) Foranstaltningerne bør iværksættes med den størst mulige geografiske ligevægt i overensstemmelse med principperne for denne forordning.(8) Disse foranstaltninger skal være budgetneutrale -UDSTEDT FØLGENDE FORORDNING:Artikel 1Europa-Parlamentet bemyndiges til indtil 31. december 2004 i tjenestens interesse og under hensyntagen til behovet for nye kvalifikationer som følge af en tilpasning af ressourcerne til Parlamentets aktiviteter at træffe foranstaltninger til endelig udtræden af tjenesten i den i artikel 47 i vedtægten omhandlede forstand for tjenestemænd og midlertidigt ansatte i de politiske grupper, der er fyldt 55 år, og som har mindst femten års anciennitet i tjenesten, med undtagelse af tjenestemænd i lønklasse A1 og A2, på de i denne forordning fastsatte betingelser.Artikel 2I alt 100 tjenestemænd kan omfattes af de i artikel 1 omhandlede foranstaltninger. I alt 24 midlertidigt ansatte i de politiske grupper kan omfattes af de i artikel 1 omhandlede foranstaltninger.Denne foranstaltning berører ikke de afgørelser, der træffes i forbindelse med den årlige budgetprocedure.Artikel 3Europa-Parlamentet vælger under hensyntagen til tjenestens interesse og de i artikel 2 fastsatte lofter, efter høring af det paritetiske udvalg, blandt de tjenestemænd og midlertidigt ansatte i de politiske grupper, der anmoder om endelig udtræden af tjenesten i henhold til artikel 1, dem, der kan omfattes af den pågældende foranstaltning.Ansøgere, som er berørt af de omstrukturerings- og tilpasningsforanstaltninger, der gennemføres med henblik på at skabe overensstemmelse mellem ressourcer og aktiviteter, herunder omrokering, og hvis kvalifikationer ikke i tilstrækkeligt omfang svarer til de stillinger, der skal besættes, kommer først i betragtning. Der tages hensyn til den uddannelse, der med henblik på de nye opgaver vil være behov for, samt til alder, kvalifikationer, produktivitet, adfærd i tjenesten, familieforhold og anciennitet i tjenesten.Artikel 41. Forhenværende tjenestemænd og midlertidigt ansatte, der omfattes af de i artikel 1 fastsatte foranstaltninger, har ret til en månedlig godtgørelse, der fastsættes i procent af den seneste grundløn, idet denne procentsats i henhold til vedlagte bilag til denne forordning (bilag 1) afhænger af alder og anciennitet i tjenesten på fratrædelsestidspunktet. Den seneste grundløn er den ved udtræden af tjenesten udbetalte grundløn i overensstemmelse med den pågældendes lønklasse og løntrin i henhold til den løntabel i artikel 66 i vedtægten, der gælder den første dag i den måned, godtgørelsen udbetales.2. Forhenværende tjenestemænd og midlertidigt ansatte kan på et hvilket som helst tidspunkt anmode om at få udbetalt alderspension på de betingelser, der gælder i henhold til vedtægten. I så tilfælde ophører retten til godtgørelse. Den ophører under alle omstændigheder senest den sidste dag i den måned, i hvilken den forhenværende tjenestemand eller midlertidigt ansatte fylder 65 år, og under alle omstændigheder når den pågældende inden dette tidspunkt opfylder betingelserne for at få udbetalt alderspensionens maksimumsbeløb på 70% (artikel 77 i vedtægten).Den forhenværende tjenestemand eller midlertidigt ansatte får da automatisk udbetalt alderspension fra den første dag i den kalendermåned, der følger efter den måned, i hvilken der for sidste gang er udbetalt godtgørelse.3. Den i stk. 1 omhandlede godtgørelse korrigeres med den justeringskoefficient, der er fastsat for det land i Fællesskaberne, hvor den godtgørelsesberettigede kan dokumentere at have sin bopæl. Denne fremlægger hvert år bevis for sit opholdssted.Såfremt den godtgørelsesberettigede bosætter sig uden for en af Fællesskabernes medlemsstater, er den gældende justeringskoefficient lig 100.Godtgørelsen udtrykkes i euro. Den udbetales i valutaen i det land, hvor den pågældende har sin bopæl. Den udbetales dog i euro, når den i henhold til andet afsnit korrigeres med justeringskoefficienten 100.Såfremt godtgørelsen udbetales i en anden valuta end euro, beregnes den på grundlag af de i vedtægtens artikel 63, andet afsnit, omhandlede vekselkurser.4. De bruttoindtægter, den pågældende oppebærer i forbindelse med anden beskæftigelse, fratrækkes den i stk. 1 fastsatte godtgørelse, hvis disse indtægter sammenlagt med godtgørelsen når op over den pågældendes sidste samlede bruttoløn, beregnet på grundlag af den løntabel, der gælder den første dag i den måned, i hvilken godtgørelsen udbetales. Denne korrigeres med den i stk. 3 omhandlede justeringskoefficient.De i første afsnit omhandlede bruttoindtægter og den sidste samlede bruttoløn er de beløb, der fremkommer efter fradrag af sociale bidrag og skat.Den pågældende er formelt forpligtet til at fremlægge den skriftlige dokumentation, der måtte blive stillet krav om, herunder årlig indtægtsopgørelse i form af lønsedler eller reviderede regnskaber og en beediget eller attesteret erklæring om, at han ikke har andre indtægter i forbindelse med ny beskæftigelse, samt meddele institutionen ethvert forhold, der ville kunne ændre retten til godtgørelsen. I modsat fald udsætter den pågældende sig for de i artikel 86 i vedtægten fastsatte sanktioner.5. På de i vedtægtens artikel 67 samt i artikel 1, 2 og 3 i bilag VII til vedtægten anførte betingelser udbetales husstandstillæg, børnetilskud og uddannelsestillæg til den, der modtager den i stk. 1 fastsatte godtgørelse eller til den eller de personer, som i henhold til lovbestemmelser, efter retsafgørelse eller afgørelse truffet af den ansvarlige administrative myndighed har forældremyndigheden over barnet eller børnene, idet husstandstillægget beregnes på grundlag af denne godtgørelse.6. Forudsat at den godtgørelsesberettigede ikke har indtægter fra lønnet beskæftigelse, har han for sig selv og for de gennem ham forsikrede personer ret til de i artikel 72 i vedtægten omhandlede sociale sikringsydelser, såfremt der betales bidrag til denne ordning, beregnet på grundlag af den i stk. 1 nævnte godtgørelse.7. I den periode, i hvilken den forhenværende tjenestemand eller midlertidigt ansatte har ret til godtgørelse, erhverves fortsat, dog maksimalt i 65 måneder, nye alderspensionsrettigheder på grundlag af den løn, der svarer til den pågældendes lønklasse og løntrin, på betingelse af at der i denne periode er indbetalt det i vedtægten fastsatte bidrag, beregnet på grundlag af denne løn, og uden at den samlede pension kan nå op over det i artikel 77, andet afsnit, i vedtægten fastsatte maksimumsbeløb. Ved anvendelsen af artikel 5 i bilag VIII til vedtægten anses denne periode for aktiv tjenestetid.8. Med forbehold af artikel 1, stk. 1, og artikel 22 i bilag VIII til vedtægten har en ægtefælle, der overlever en forhenværende tjenestemand eller midlertidigt ansat, som er afgået ved døden på et tidspunkt, hvor den pågældende var berettiget til at modtage den i henhold til stk. 1 fastsatte månedlige godtgørelse, hvis ægteskabet har varet mindst et år på tidspunktet for dennes udtræden af tjenesten i institutionen, ret til en efterladtepension på 60% af den alderspension, som den forhenværende tjenestemand eller midlertidigt ansatte uden hensyn til anciennitet eller alder ville have været berettiget til på tidspunktet for sin død.Den i første afsnit omhandlede efterladtepension må ikke være lavere end de i vedtægtens artikel 79, andet afsnit, fastsatte beløb. Den må dog under ingen omstændigheder være højere end den første udbetaling af den alderspension, som den forhenværende tjenestemand eller midlertidigt ansatte ville have været berettiget til, hvis han stadig havde været i live og var blevet alderspensionsmodtager efter at have udtømt sine rettigheder til den nævnte godtgørelse.Den i første afsnit fastsatte betingelse om ægteskabets varighed finder ikke anvendelse, såfremt der er et eller flere børn fra et ægteskab, som den forhenværende tjenestemand eller midlertidigt ansatte har indgået, inden han udtrådte af tjenesten, for så vidt den efterlevende ægtefælle forsørger eller har forsørget disse børn.Det samme er tilfældet, hvis den forhenværende tjenestemands eller midlertidigt ansattes død skyldes en af de i artikel 17, andet afsnit, in fine, i bilag VIII til vedtægten nævnte omstændigheder.9. Såfremt den forhenværende tjenestemand eller midlertidigt ansatte, der er berettiget til den i stk. 1 omhandlede godtgørelse, afgår ved døden, er de børn, som han har forsørgerpligt over for i henhold til artikel 2 i bilag VII til vedtægten, berettiget til børnepension på de i artikel 80, første, andet og tredje afsnit, i vedtægten samt artikel 21 i bilag VIII til vedtægten fastsatte betingelser.Artikel 5Denne forordning træder i kraft dagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormandBILAG 1GODTGØRELSESPROCENTDen godtgørelsesprocent, der er omtalt i artikel 4, stk. 1, i denne forordning, fastsættes på grundlag af tjenestemandens eller den midlertidigt ansattes alder og anciennitet i tjenesten på fratrædelsestidspunktet i henhold til følgende skema:&gt;TABELPOSITION&gt;Godtgørelsesniveau på grundlag af alder og anciennitet i tjenestenAlder og anciennitet i tjenesten fastsættes på grundlag af datoen for tjenestemandens eller den midlertidigt ansattes faktiske udtræden af tjenesten.En afbalanceret anvendelse af disse betingelser på målgruppen af tjenestemænd og midlertidigt ansatte giver et gennemsnitligt maksimalt godtgørelsesniveau på 62,5%.FINANSIERINGSOVERSIGT1. FORANSTALTNINGENS BETEGNELSEGodtgørelse ved endelig udtræden af tjenesten som led i den fratrædelsesordning, der er behov for i forbindelse med reformen af Kommissionen(Rådets forordning EKSF/EØF/EURATOM nr. ....)2. BUDGETPOSTERA11 Tjenstgørende personaleA1218 Godtgørelser og tillæg til personale, der er fratrådt tjenestenA1230 Arbejdsgiverbidrag til den fælles sygeforsikringsordningA1290 Justeringskoefficient for det personale, der er fratrådt tjenestenA1291 Eventuel tilpasning af forskellige godtgørelserA400 Provenu af skatA401 Provenu af personalets bidrag til pensionsordningenA403 Provenu af det midlertidige bidrag3. RETSGRUNDLAGArtikel 283 i traktaten om oprettelse af Det Europæiske Fællesskab4. BESKRIVELSE AF FORANSTALTNINGEN4.1 Foranstaltningens generelle formålForanstaltningen skal gøre det muligt for 100 tjenestemænd og 24 midlertidigt ansatte i de politiske grupper, der berøres af personaleomrokeringerne i Europa-Parlamentet i 2002, 2003 og 2004, og som ikke vil være i stand til omlægge deres karriere og påtage sig nye opgaver, at forlade Europa-Parlamentet, inden de har nået den normale pensionsalder. Disse tjenestemænds og midlertidigt ansattes udtræden af tjenesten skal gøre det muligt at ansætte nye tjenestemænd og midlertidigt ansatte med de faglige kvalifikationer, der er behov for.4.2 Foranstaltningens varighed og nærmere betingelser for dens forlængelse.De 100 tjenestemænd og 24 midlertidigt ansatte fratræder tjenesten i perioden mellem 2002 og 2004. Virkningerne for budgettet bliver først og fremmest mærkbare i årene 2002 til 2012. Med henvisning til den personalegruppe, der er beskrevet i bilaget til denne finansieringsoversigt, kan det fastslås, at godtgørelsesudbetalingerne vil begynde at falde efter 2006, efterhånden som de fratrådte tjenestemænd og midlertidigt ansatte når pensionsalderen, og ophøre i 2012, når disse tjenestemænd og midlertidigt ansatte falder ind under pensionsordningen.5. KLASSIFIKATION AF UDGIFTERNE/INDTÆGTERNE5.1 OBLIGATORISKE UDGIFTER5.2 IKKE-OPDELTE BEVILLINGER5.3 Indtægtstype : Indeholdelser i de udbetalte godtgørelser6. UDGIFTERNES/INDTÆGTERNES ARTDriftsbudgettet - administrative udgifter: Godtgørelse i forbindelse med udtræden af tjenesten, bidrag til sygeforsikringsordningen, indeholdelser i de udbetalte godtgørelser7. FINANSIELLE VIRKNINGERDen grundlæggende forudsætning er foranstaltningens budgetneutralitet. De besparelser, der opnås ved, at 100 tjenestemænd og 24 midlertidigt ansatte udtræder af tjenesten (forskellen mellem udgifterne til løn til tjenestemænd og midlertidigt ansatte i aktiv tjeneste og til den godtgørelse, de får udbetalt, når de er fratrådt) vil gøre det muligt at ansætte 47 nye tjenestemænd og 11 midlertidigt ansatte i kategorierne A/LA, B og C.I alt bliver der tale om tilbageførsel af 66 stillinger (forskellen mellem 124 fratrådte og 58 nyansatte). Fra 2006 vil der blive tale om en besparelse. Mellem 2006 og 2012 bliver der tale om et gradvis fald i udgifterne til godtgørelser, efterhånden som det fratrådte personale kommer ind under pensionsordningen. De hermed opnåede besparelser kommer til at svare til de 66 stillinger, der vil være tilbageført omkring 2012.7.1 Beregningsmetode for de samlede omkostninger ved foranstaltningen fordelt pr. årJf. yderligere detaljer i bilaget til denne finansieringsoversigt.De fratrådte tjenestemænds og midlertidigt ansattes profil, antallet af fratrædelser i 2002, 2003 og 2004, den årlige budgetbelastning pr. tjenestemand eller midlertidigt ansat i aktiv tjeneste, den årlige budgetbelastning pr. fratrådt tjenestemand eller midlertidigt ansat, den årlige besparelse som følge af fratrædelsen, den periode, i hvilken der udbetales godtgørelse (inden den pågældende tjenestemand eller midlertidigt ansatte falder ind under pensionsordningen), fremgår af nedenstående skema:&gt;TABELPOSITION&gt;Budgetsituationen, set over hele den periode, i hvilken der udbetales godtgørelse til de fratrådte tjenestemænd, fremgår af nedenstående skema, hvor de enkelte kolonner viser:- antallet af fratrådte tjenestemænd- antallet af udbetalte godtgørelser- de omkostninger, der ville have været forbundet med de fratrådte  tjenestemænds forbliven i aktiv tjeneste- omkostningerne til de udbetalte godtgørelser- besparelserne som følge af fratrædelsesordningen&gt;TABELPOSITION&gt;Den årlige budgetbelastning for en nyansat tjenestemænd eller midlertidigt ansat i kategori A3 er på 107 162 EUR, for en nyansat i kategori A7 på 71 313 EUR , for en nyansat i kategori B5 på 49 841 EUR og for en nyansat i kategori C5 på 43 248 EUR. De disponible finansielle midler som følge af 100 tjenestemænds og 24 midlertidigt ansattes fratrædelse gør det altså muligt at ansætte 47 nye tjenestemænd og 11 midlertidigt ansatte (henholdsvis 5 A/LA3, 13 A7, 15 B5 og 25 C5) for en samlet årlig budgetbelastning på 3 291 694 EUR.&gt;TABELPOSITION&gt;8. FORHOLDSREGLER MOD SVIGIkke relevant9. OPLYSNINGER OM COST/EFFECTIVENESSSe punkt 7.110. UDGIFTER TIL ADMINISTRATION (DEL A, SEKTION III, I DET ALMINDELIGE BUDGET)10.1 Indvirkning på antallet af stillingerIngen10.2 Den samlede finansielle indvirkning som følge af de supplerende menneskelige ressourcerIngen10.3 Forøgelse af andre driftsudgifter som følge af foranstaltningen, navnlig udgifter i forbindelse med møder i udvalg og ekspertgrupperIngenBILAG TIL FINANSIERINGSOVERSIGTENBEREGNINGSGRUNDLAG FOR BUDGETNEUTRALITETDette bilag indeholder detaljerede oplysninger om forudsætningerne for beregningerne af de elementer, der er medtaget i budgetoverslaget. Udgangspunktet er, at foranstaltningen skal være budgetneutral. Med denne beregning skal det fastslås, hvilken besparelse der er forbundet med de 100 tjenestemænds og 24 midlertidigt ansattes udtræden af tjenesten (forskellen mellem lønnen til tjenestemændene og de midlertidigt ansatte i aktiv tjeneste og den godtgørelse, der skal udbetales, når de er fratrådt), og herefter hvor mange nyansættelser denne besparelse muliggør. Der er tale om hele den periode, i hvilken der udbetales godtgørelse, indtil det tidspunkt, hvor de fratrådte tjenestemænd og midlertidigt ansatte falder ind under pensionsordningen.Første forudsætning: Identifikation af den gruppe, der kan fratrædeOrdningen vedrører 100 tjenestemænd og 24 midlertidigt ansatte, som for størstedelens vedkommende er "i slutningen af karrieren". Baseret på den aktuelle målgruppe af tjenestemænd og midlertidigt ansatte kommer fordelingen stort set til at se således ud:&gt;TABELPOSITION&gt;Anden forudsætning: De fratrådte tjenestemænds og midlertidigt ansattes gennemsnitsprofilOmkostningerne er beregnet på grundlag af følgende standardprofiler:Profil A3: A3/2, gift, uden forsørgelsesberettigede børn, ansat som 32-årigProfil A4/LA4: A4/2, gift, uden forsørgelsesberettigede børn, ansat som 32-årigProfil B1: B1/2, gift, uden forsørgelsesberettigede børn, ansat som 30-årigProfil C1: C1/2, gift, uden forsørgelsesberettigede børn, ansat som 28-årigProfil D1: D1/2, gift, uden forsørgelsesberettigede børn, ansat som 30-årig.Gennemsnitsalderen for målgruppen er 57 år.Tredje forudsætning: De nyansatte tjenestemænds og midlertidigt ansattes gennemsnitsprofilDe fratrådte tjenestemænd og midlertidigt ansatte erstattes af tjenestemænd og midlertidigt ansatte i kategori A, B og C, som vil blive ansat i de laveste lønklasser (henholdsvis A3/2, A7/3, B5/3 og C5/3), og som forudsættes at være gift og have et forsørgelsesberettiget barn.Fjerde forudsætning: Den gennemsnitlige godtgørelseEn afbalanceret anvendelse af betingelserne i bilag 1 til forordningen på den aktuelle målgruppe af tjenestemænd og midlertidigt ansatte (som opfylder kriterierne for alder og anciennitet i tjenesten) giver en gennemsnitsgodtgørelse på 62,5%. Dette tal anvendes som grundlag for beregningerne.Femte forudsætning: Andre beregningshypoteserUdlandstillægget, som er en del af det aktive personales løn, anslås til 12% (gennemsnit af 0%, 4% og 16% afhængig af den enkelte tjenestemands eller midlertidigt ansattes situation).Den justeringskoefficient, der anvendes på de fratrådte tjenestemænds og midlertidigt ansattes løn, anslås til 105 (afhængigt af, hvor den enkelte vælger at have bopæl efter fratrædelsen).Årlig budgetbesparelse som følge af fratrædelsenDen årlige budgetbelastning pr. tjenestemand og midlertidigt ansat inden fratrædelsen fremgår af følgende skema:&gt;TABELPOSITION&gt;Den årlige budgetbelastning pr. fratrådt tjenestemand eller midlertidigt ansat fremgår af følgende skema (omkostningerne i forbindelse med udtræden af tjenesten er ikke ekstra omkostninger, men snarere forventede omkostninger og er ikke taget med i beregningerne):&gt;TABELPOSITION&gt;Den årlige budgetbesparelse som følge af fratrædelsen (besparelse pr. fratrådt tjenestemand eller midlertidigt ansat og den samlede besparelse) fremgår af følgende skema:&gt;TABELPOSITION&gt;Den samlede årlige budgetbesparelse er på 3 348 690 EUR.Omkostninger til nyansættelser og ansættelsesmulighederDen gennemsnitlige årlige budgetbelastning for en ny tjenestemand eller ny midlertidigt ansat fremgår af følgende skema (justeringskoefficienten tager hensyn til karriereudviklingen i den pågældende periode; omkostningerne i forbindelse med tiltrædelse af tjenesten er ikke inkluderet i beregningerne):&gt;TABELPOSITION&gt;Den årlige budgetbelastning i forbindelse med ansættelsen af 47 nye tjenestemænd (4 A/LA3, 8 A7, 10 B5 og 25 C5) og 11 nye midlertidigt ansatte (1 A/LA3, 5 A7 og 5 B5) svarer til den samlede årlige budgetbesparelse som følge af fratrædelsen:&gt;TABELPOSITION&gt;Besparelsen som følge af 100 tjenestemænds og 24 midlertidigt ansattes udtræden af tjenesten gør det muligt at ansætte 47 nye tjenestemænd (4 A/LA3, 8 A7, 10 B5 og 25 C5) og 11 midlertidigt ansatte (1 A/LA3, 5 A7 og 5 B5).